***- obrazac b -***

Hrvatska vatrogasna zajednica, Zagreb, Selska cesta 90a, OIB: 08474627795, koju zastupa glavni vatrogasni zapovjednik Slavko Tucaković (u daljnjem tekstu: HVZ),

i

\_\_\_\_\_\_\_\_\_\_\_\_\_\_\_\_\_\_\_\_\_ (*Vatrogasna zajednica Primorsko – goranske županije – Vatrogasni obučni centar Šapjane/Javna ustanova Vatrogasni centar za edukaciju i tehnološki razvoj Split (VACETRAS* ) – Vučevica, adresa sjedišta\_\_\_\_\_\_\_\_\_\_\_\_*, OIB*:\_\_\_\_\_\_\_\_\_\_\_ (u daljnjem tekstu: Krajnji korisnik), koju zastupa \_\_\_\_\_\_\_\_\_\_\_\_\_\_\_\_\_(*ime i prezime odgovorne osobe*)

sklapaju

**SPORAZUM O SURADNJI**

u provedbi projekta „**Jačanje kapaciteta za protupožarnu zaštitu na brdsko-planinskim i potpomognutim područjima“**

koji se financira iz Programa Konkurentnost i kohezija 2021.-2027.

**Članak 1.**

**Uvodne odredbe**

Strane Sporazuma utvrđuju sljedeće:

1. da je HVZ prijavitelj i nositelj projekta
2. da je Krajnji korisnik \_\_\_\_\_\_\_\_\_\_\_\_\_ (*Vatrogasna zajednica Primorsko – goranske županije – Vatrogasni obučni centar Šapjane/Javna ustanova Vatrogasni centar za edukaciju i tehnološki razvoj Split (VACETRAS ) – Vučevica)*
3. da prihvaćaju Sporazum o suradnji sa ciljem dogovora o provedbi projekta „Jačanje kapaciteta za protupožarnu zaštitu na brdsko-planinskim i potpomognutim područjima“

**Članak 2.**

**Predmet Sporazuma**

Predmet ovog Sporazuma je provedba projekta „**Jačanje kapaciteta za protupožarnu zaštitu na brdsko-planinskim i potpomognutim područjima“** (u nastavku: Projekt) koji se financira u okviru Programa Konkurentnost i kohezija 2021.-2027.

**Članak 3.**

**Ciljevi Projekta**

Cilj projekta je jačanje kapaciteta za vatrogastvo i protupožarnu zaštitu kroz unapređenje opremljenosti vatrogasnih postrojbi i vatrogasnih vježbališta s vatrogasnim vozilima i ostalom opremom na brdsko-planinskim i potpomognutim područjima, a što će se ostvariti i nabavom specijalnog teškog vatrogasnog vozila za gašenje šumskih požara-tovarnog vozila s hidrauličnom dizalicom i priključnim alatima, uključivo navlačni kontejner za šumske požare.

Vatrogasno vozilo će se rasporediti Krajnjem korisniku na području vatrogasnog vježbališta u *Vučevici/Šapjanama*.

**Članak 4.**

**Obveze potpisnika Sporazuma**

HVZ se obvezuje da će:

* Krajnjem korisniku predati vozilo na korištenje putem Zapisnika o primopredaji, a u skladu s raspodjelom iz Priloga VII „Raspored raspodjele vatrogasnih vozila po jedinicama lokalne samouprave na brdsko-planinskim i potpomognutim područjima Republike Hrvatske“.
* Krajnjem Korisniku predati potpuno novo vozilo, nekorišteno, ispravno, neoštećeno i u voznom stanju.

**Članak 5.**

**Obveze potpisnika Sporazuma**

Krajnji korisnik se obvezuje:

* da će osigurati financiranje troškova održavanja vozila iz proračuna \_\_\_\_\_\_\_\_\_\_\_\_\_\_\_\_\_\_\_\_\_\_ (*Vatrogasne zajednice Primorsko – goranske županije/Vatrogasne zajednice Splitsko-dalmatinske županije*) u skladu s ENC procjenom koja je sastavni dio Programa Konkurentnost i kohezija 2021.-2027. i Detaljnim akcijskim planom za ispunjenje kriterija 3 uvjeta 2.4. Djelotvoran okvir za upravljanje rizicima od katastrofa Programa Konkurentnost i kohezija 2021.-2027.,
* da će vozilo koristiti isključivo radi obavljanja vatrogasne djelatnosti Krajnjih korisnika te se ne smije koristiti u druge svrhe,
* da vozilo neće ustupiti na korištenje trećim osobama najmanje 10 (deset) godina nakon završetka projekta,
* da će vozilo koristiti u skladu s ovim Sporazumom i namjenom vozila kao dobar domaćin,
* da će vozilom postupati pažljivo i prema uputama proizvođača te ga naročito čuvati od gubitka, oštećenja i krađe,
* temeljem zapovijedi glavnog vatrogasnog zapovjednika ili njegovog zamjenika odazvati se na vatrogasnu intervenciju ili obavljanje vatrogasne djelatnosti definirano Zakonom o vatrogastvu u bilo koji dio Republike Hrvatske s određenim brojem vatrogasaca i vozilom preuzetim kroz ovaj projekt,
* za vrijeme Sporazuma obavljati propisane tehničke preglede i registraciju vozila te zaključiti obvezno i/ili kasko osiguranje o svome trošku,
* na vozilu istaknuti oznake vidljivosti i svoje organizacije te broj „193“,
* snositi troškove i voditi brigu o gorivu, mazivima za redovitu upotrebu, izvanrednom servisiranju vozila, kao i mogućim troškovima popravaka, kvarova ili oštećenja na vozilu,
* voditi brigu da vozilo uvijek bude opskrbljeno s pogonskim gorivom i u svakom trenutku spremno za korištenje,
* vozilo evidentirati u svoje izvanbilančne zapise, na svoje inventurne liste i u vatrogasnu aplikaciju „Vatronet“, te je o tome na zahtjev HVZ-a obvezan podastrijeti dokaze o tome,
* tijekom eksploatacije i otpisa vozila primjenjivati mjere za gospodarenje otpadom u skladu s hijerarhijom otpada u fazi upotrebe (održavanje) i na kraju vijeka trajanja voznog parka, među ostalim ponovnom upotrebom i recikliranjem baterija i elektronike (posebno ključnih sirovina).

**Članak 6.**

**Obveze potpisnika Sporazuma**

Sporazumne strane se obvezuju da će u trajanju od najmanje 5 (pet) godina nakon završetka projekta:

* osigurati održivost sukladno odredbama ovog Sporazuma
* osigurati revizijski trag i čuvanje svih dokumenata potrebnih za osiguravanje odgovarajućeg revizijskog traga
* osigurati mogućnost nadzora korištenja sredstava od strane davatelja financijskih sredstva i ostalih nadzornih tijela.
* svaku promjenu u statusu vozila (vozilo na servisu, vozilo u kvaru, opis štetnog događaja na vozilu i slično) odmah upisati u sustav „Vatronet“

**Članak 7.**

**Informiranje javnosti i vidljivost**

HVZ kao prijavitelj projekta i Krajnji korisnici dužni su provoditi mjere vidljivosti i informiranja javnosti u skladu s Ugovorom o dodjeli bespovratnih sredstava, a u cilju promidžbe Projekta prema ciljanim skupinama, općoj javnosti i medijima te izvještavati o provedenim mjerama.

**Članak 8.**

**Zaštita podataka**

HVZ kao prijavitelj projekta i Krajnji korisnici obvezuju se na zaštitu osobnih podataka u skladu sa Zakonom o provedbi Opće uredbe o zaštiti podataka („Narodne novine“, broj 42/18).i drugim važećim propisima.

**Članak 9.**

**Korištenje materijalnog vlasništva**

HVZ pridržava pravo jednostranog raskida Sporazuma ukoliko Krajnji korisnik:

- vozilo koristi protivno uputama za rukovanje i/ili namjenu te u druge svrhe, osim obavljanja

vatrogasne djelatnosti ili ga ustupi na korištenje trećim osobama,

* ne postupi po zapovijedi glavnog vatrogasnog zapovjednika ili njegovog zamjenika, odnosno ukoliko se ne odazove na intervenciju ili obavljanje vatrogasne djelatnosti definirano Zakonom o vatrogastvu u bilo koji dio Republike Hrvatske s određenim brojem vatrogasaca i vozilom,
* ne omogući ovlaštenim osobama HVZ-a, Ministarstva regionalnog razvoja i fondova Europske Unije te Središnje agencije za financiranje i ugovaranje programa i projekata Europske unije provedbu kontrole nad provedbom ovog Sporazuma i odgovarajuće dokumentacije,
* ne obavlja radnje godišnjeg tehničkog pregleda i registracije vozila te ne zaključi obvezno osiguranje,
* ne ističe na vozilu oznaku vidljivosti i naziv sukladno ovom Sporazumu,
* ne evidentira vozilo u svoje izvanbilančne zapise i na svoje inventurne liste, te u vatrogasnu aplikaciju „Vatronet“,
* ne poštuje bilo koju drugu odredbu ovog Sporazuma.

**Članak 10.**

**Prihvaćanje obveza**

Potpisom Sporazuma potpisnici potvrđuju da su upoznati s obvezama koje za njih proizlaze iz ovoga Sporazuma i da navedene obveze prihvaćaju.

**Članak 11.**

**Neispunjavanje obveza Sporazuma**

Smatra se da Krajnji korisnik ne ispunjava svoje obveze ako ne izvršava obveze definirane ovim Sporazumom, ako se ne odazove na poziv HVZ kao prijavitelja projekta za slanjem / ovjeravanjem dokumentacije vezane uz provedbu projekta.

U slučaju neispunjavanja obveza Krajnji korisnik je dužan vratiti preuzeto vozilo HVZ-u bez dodatnih troškova za HVZ i bez dodatnih financijskih potraživanja od strane Krajnjeg korisnika.

**Članak 12.**

**Završne odredbe**

Ovaj Sporazum sastavljen je u četiri (4) primjeraka od kojih svaka strana Sporazuma zadržava po dva (2) primjerka.

KLASA:

URBROJ:

U Zagrebu, \_\_\_\_\_\_\_\_\_\_\_\_\_ 2024. godine

HRVATSKA VATROGASNA ZAJEDNICA

glavni vatrogasni zapovjednik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Slavko Tucaković)

VATROGASNA ZAJEDNICA PRIMORSKO-GORANSKE ŽUPANIJE – VATROGASNI OBUČNI CENTAR ŠAPJANE/

JAVNA USTANOVA VATROGASNI CENTAR ZA EDUKACIJU I TEHNOLOŠKI RAZVOJ SPLIT (VACETRAS) - VUČEVICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime i prezime odgovorne osobe)